MUSTAND:

**Ületurism** on nähtus, kui teatud turismisihtkoht saab liiga palju tähelepanu, mille tõttu on see koht ülerahvastatud. See mõjutab negatiivselt piirkonda, segades kohalikke elanikke liigse kära ja kultuuriliste erinevustega. Samuti mõjutab ka see negatiivselt sihtkoha looduskeskkonda ja elukvaliteeti. Peamiselt on see levinud väikestes kohtades, kus elanike arv on väike, kuid inimesi, kes sihtkohta külastavad on mitmekordselt rohkem.  Sisuliselt on ületurism liiga palju inimesi ühes kohas igal ajahetkel. Kuigi pole lõplikku arvu, mis määraks lubatud külastajate arvu, määrab majanduslike, sotsiaalsete ja keskkonnategurite kogunemine, kas ja kuidas arvud kasvavad.

### PÕHJUSTAJAD

Ületurismi kontseptsiooni tõus ei ole juhuslik ning seda saab seostada mitmete konkreetsete arengutega nii turismi sees kui ka väljaspool seda.

Turismi kontekstis hõlmab see erinevate võrguteenuse pakkujate - Airbnb, Uber - kasvu; suurem ühenduvus sotsiaalmeedia kasutamise kaudu; turistide koguarvu suurenemine ja lennukite suhteliselt madalamad kulud.

Tänapäeval suureneb inimeste arv, kes omavad rahalist võimalust reisimiseks. See tähendab, et inimestel on rohkem vaba aega ning vahendeid, et käia reisimas.

### **TAGAJÄRGED**

**Ületurismist tulenevad probleemid ja väljakutsed:**

Turismi kasv on mõjutanud paljusid populaarseid sihtkohti, näiteks Veneetsia, Barcelona, Pariis, kus tänavad ja avalikud kohad on hõivatud turistide poolt. Selle tagajärjel halveneb nii kohalike elanike elukvaliteet. Liigne inimmass kahjustab sihtkoha elukeskkonda - liiklusummikud, parkimisprobleemid, ajalooliste paikade hävimine ning rahulolematud elanikud. Lisaks sellele on häiritud ka looduskeskkond. Ülerahvastatus on probleem nii kohalikele kui ka turistidele. See võib rikkuda vaatamisväärsustega tutvumise kogemuse neile, kes on pikkades järjekordades, kes ei saa külastada muuseume, galeriisid ja saite ilma eelneva broneerimiseta, tekitada suurenevaid kulusid põhiliste asjade (nt söök, jook ja hotellid) eest ning kes seisavad silmitsi võimetusega kogeda koha imet. Tõeliste eeskirjade puudumise tõttu on kohad võtnud endale kohustuse püüda luua mingisugune rahvahulga kontroll, mis tähendab, et puudub sidusus ega tegelik lahendus.

### **LAHENDUSED**

Kõige tavalisem lähenemisviis häirivate tegurite vähendamiseks on külastajate liikumise kontrollimine nende hajutamise kaudu ruumis. Puuduseks on see, et kohalikud võivad tunda, et nad ei saa enam turismi eest põgeneda, kuna turistid on alati kohal.

Teine strateegia on külastajate segmenteerimise suurendamine - eesmärk on meelitada teadlikumaid turiste, kes kulutavad rohkem raha ning põhjustavad vähem häireid.

Kolmas strateegia on linna infrastruktuuri ja rajatiste parandamine.  Turismi paremaks haldamiseks on võimalusi, edendades rohkem hooajaväliseid reise, piirates võimaluse korral arvu ja kehtestades sektoris suurema reguleerimise. Positiivset mõju võib avaldada ka säästvama reisimise soodustamine.

### **KOKKUVÕTE**

Kokkuvõttes pole ületurismi reguleerimiseks ühtset lahendust, mis oleks igale sihtkohale kohaldatav. Mõned linnad võivad olla paremas olukorras, piirates turistide arvu, kehtestades kõrgem turismimaks. Teistel sihtkohtadel võivad mõju avaldada kampaaniad, mille eesmärgiks on takistada probleemsete külastajate tulekut.

### VIITED

1. ↑  Goodwin, Harold (04.11.2017). "The Challenge of Overtourism" (PDF). *haroldgoofwin.info*. Lk 1. Vaadatud 22. märtsil 2024.
2. 1 2 3  Leahy, Kate (07.10.2023). "Whats the problem with overtourism?". *nationalgeographic.com*. Vaadatud 22. märtsil 2024.
3. 1 2  Pechlaner, Innerhofer & Erschbamer, H; E; G. (2020). *Overtourism. Tourism Management and Solutions* (Inglise keel) (Esimene trükk). Canterbury Ülikool, Christchurch, Uus-Meremaa: Routledge. Lk 10.`{{raamatuviide}}`: CS1 hooldus: tundmatu keel (link)
4. ↑  Kübarsepp, Iiris (06.01.2024). "Need olid 2023. aastal enim ületurismi all kannatanud sihtkohad. Kuidas sel aastal masse vältida?". *reisijuht.delfi.ee*. Vaadatud 23. märtsil 2024.